**Svetový projekt OMEP 2013-14**

***Rovnocennosť rovnosť***

***pre udržateľnosť***

OMEP od roku 2010 pracoval na množstve projektov v rámci vzdelávania pre udržateľný rozvoj. V roku 2013 - 2014 tento projekt je pomenovaný ***Rovnocennosť - rovnosť pre udržateľnosť.***

V nedávnom prieskume ministerstiev školstva, životného prostredia a udržateľného rozvoja v 97 členských štátoch OSN bola ako najdôležitejšia oblasť pre dosiahnutie udržateľného rozvoja označená chudoba. Prieskum bol vykonaný v rámci Desaťročia výchovy pre udržateľný rozvoj OSN a jeho priorita bola stanovená vyššie ako Klimatická zmena a Poľnohospodárska a potravinová bezpečnosť.

Ako priority v rámci výchovných intervencií ministerstvá označili predškolskú výchovu a vzdelávanie učiteľov ako dôležitejšie ako verejné povedomie a vyššie vzdelávanie.

Žijeme vo svete v ktorom je prítomná veľká miera nerovnosti a vieme, že táto nerovnosť nemôže pokračovať, ak má byť naša spoločnosť dlhodobo udržateľná. Rovnosť je jedna z kľúčových vecí pre trvalo udržateľnú spoločnosť a svet. Z mnohých štúdií už vieme, aké výhody prináša, ak ponúkneme chlapcom a dievčatám rovnaké (rovnocenné) príležitosti. V posledných rokoch sme sa naučili veľmi veľa o tom, ako predškolská výchova pomáha prekonávať znevýhodnenia pre konkrétne dieťa aj pre celú spoločnosť.

Ekonómovia a politici sú si čoraz viac vedomí mrhania ľudského potenciálu (doslova zdrojov, kapitálu). Tiež si uvedomujeme potrebu previesť politické ašpirácie Konvencie o právach dieťaťa OSN do konkrétnej reality. Články tejto konvencie pripomínajú, že je potrebné zabezpečiť, aby žiadne dieťa nebolo znevýhodnené, napr. kvôli (alebo okrem iných vecí):

* Absencia ochrany proti všetkým formám diskriminácie (čl. 2, 30)
* Nedostatočná zdravotná starostlivosť a výživa (čl. 6, 24)
* Týranie a zanedbávanie (čl. 19, 34, 36, 37, 38, 39)
* Nedostatočne zabezpečené vzdelávanie, hra a vývin (čl. 23, 28, 29, 31)
* Starostlivosť a ochrana (čl. 20, 21, 22, 25, 26, 33)
* Ekonomické vykorisťovanie (využívanie) (čl. 32, 35)
* Sloboda vyjadrovania a zúčastňovania sa (čl. 12, 13)
* Neadekvátne bývanie (čl. 27)

Pripravuje sa internetová stránka, ktorá poskytne informačné zdroje podporujúce vznik takýchto praktických projektov a tiež poskytne platformu pre výmenu a zdieľanie praktických skúseností. Odkazy na tieto stránky budú poskytnuté a tiež sa budú dať nájsť na [www.omep.org.gu.se](http://www.omep.org.gu.se) a [www.ecesustainability.org](http://www.ecesustainability.org) od novembra 2013.

**Variant A**

Variant A je zameraný na uplatňovanie Práv dieťaťa v osobnom živote a v živote materskej školy.

**Cieľ:**

***Ako dodržiavate a následne realizujete Práva dieťaťa v materskej škole?***

Táto otázka je zásadnou a kľúčovou pri riešení aktivít a projektov zameraných na Práva dieťaťa.

Postup:

1. Vybrať si konkrétne práva dieťaťa. Odporúčame sa zamerať na rovnosť a chudobu.
2. Realizácia aktivít a projektov na dodržiavanie Vami vybratých práv dieťaťa (zdôvodnenie výberu práv dieťaťa, fotodokumentácia z realizácie aktivít a projektov).

**Variant B**

Variant B je modifikovaný projekt zo šk. roka 2012/2013. V tejto časti by sme sa mali zamerať na ciele, ktoré presahujú rámec materskej školy. Úlohou učiteľov, rodičov a detí je zapojiť sa do aktivít, ktoré budú mať pozitívny dopad širšej komunite. Tieto ciele boli vybrané tak, aby zahŕňali všetky tri dimenzie „Vzdelávania pre trvalo udržateľný rozvoj“ (sociokulltúrna, ekologická a ekonomická) a zároveň mali na účastníkov tohto projektu pozitívny vplyv (v zmysle vzdelávania pre trvalo udržateľný rozvoj). Môžete si vybrať jeden alebo viacero z týchto cieľov a pracovať s deťmi a ich rodičmi na ich dosiahnutí.

Projekt začína diskusiou s deťmi na tému vybraného cieľa. Deti spoločne s učiteľmi potom vymyslia aktivity a činnosti, ktoré budú v praktickej rovine realizovať.

**Cieľ č. 1**

***Ako použijeme plasty?***

Modifikácia použitia výrobkov z plastu na iné účely ako boli určené. Praktické využitie nových produktov v materskej škole a doma.

Postup:

1. Diskusia s deťmi na tému: Ako môžeme zmeniť, vylepšiť, upraviť, napr. plastovú fľašu, tégliky od jogurtov atď. (zdokumentovať výroky detí).
2. Realizácia nápadov v materskej škole (zdokumentovať hotový produkt a jeho využívanie).
3. Realizácia nápadov detí a ich rodičov v domácom prostredí (zdokumentovať hotový produkt a jeho využívanie).

**Cieľ č. 2**

***Odkiaľ je jedlo? (Odkiaľ pochádza, odkiaľ sa berie jedlo)***

V rámci podmienok danej materskej školy a v rodinnom prostredí vypestovať s deťmi úžitkové rastliny.

Postup:

1. Diskusia s deťmi na tému: Čo by sme si mohli v materskej škole vypestovať? (zdokumentovať výroky detí).
2. Realizácia nápadov v materskej škole (zdokumentovať pestovanie).
3. Realizácia nápadov detí a ich rodičov v domácom prostredí (zdokumentovať pestovanie).

**Cieľ č. 3**

***Hráte sa s inými deťmi? Pomáhate iným deťom, starým a nevládnym ľuďom?***

Vytvoriť priateľské kontakty medzi deťmi z Vašej materskej školy a s deťmi z inej školy v meste. Vzájomná výmenná návšteva detí v materských školách alebo v inom mimoškolskom prostredí. Vytvoriť si priateľstva aj na diaľku za pomoci nových technológii, napr. skype. Vytvoriť si priateľské vzťahy so starými a nevládnymi ľuďmi. Návšteva v domoch dôchodcov a v rôznych centrách v závislosti od reálnych podmienok a možností Vašej materskej školy. Viesť a motivovať detí a ich rodičov k pomoci iným.

Postup:

1. Diskusia s deťmi na tému: S kým by sme mohli nadviazať spoluprácu - s akými deťmi, ktorými materskými školami? Koho by sme mohli ísť navštíviť? Čo by sme im mohli doniesť? Ako by sme im mohli pomôcť? (zdokumentovať výroky detí).
2. Realizácia nápadov v materskej škole (fotodokumentácia).
3. Realizácia nápadov detí a ich rodičov v domácom prostredí (fotodokumentácia).

Vážené kolegyne,

máte možnosť sa opäť zapojiť do svetového projektu ESD. V tomto roku Vám ponúkame projekt cez dva varianty. Je na Vás, či sa zapojíte do obidvoch alebo si vyberiete len jeden variant.

Tešíme sa na spoluprácu.

**Harmonogram:**

**Do 20. 12. 2013 –** potvrdenie účasti materských škôl o zapojení sa do projektu

**Od 23. 12. 2013 – do 28. 02. 2014** - realizácia projektu

**Do 5. 03. 2014 –** zaslanie správy a výsledkov kontaktnej osobe

**Máj - Jún 2014 –** prezentácia výsledkov projektu na Česko-slovenskej konferencii

**Júl 2014** - svetový kongres OMEP v Dubline

**Kontaktná osoba:**

PaedDr. Monika Miňová, PhD.

č.t. 0903117772, monika.minova@gmail.com